Il-Kunsill adotta konklużjonijiet li jikkontribwixxu biex jieqfu jiżdiedu l-piż żejjed u l-obeżità fit-tfulija. Il-Kunsill iqis li n-numri kbar ta' każijiet ta' obeżità fit-tfulija f'bosta stati membri huma sfida ewlenija tas-saħħa, għal żewġ raġunijiet: persuni li għandhom piż żejjed jinsabu f'riskju akbar li jsofru minn firxa ta' problemi mediċi bħad-dijabete, l-ażma, il-pressjoni għolja u l-mard kardjovaskulari tfal li għandhom piż żejjed x'aktarx jibqgħu b'dan il-piż żejjed meta jsiru adulti Il-Kunsill jappella biex jiġu indirizzati kemm in-nuqqas ta' attività fiżika kif ukoll id-dieti ħżiena għas-saħħa sabiex jinstabu soluzzjonijiet għall-obeżità fit-tfulija. L-istati membri huma mistiedna jippromwovu l-attività fiżika fl-iskejjel u fl-għaqdiet ta' rikreazzjoni. Għandhom inaqqsu wkoll ir-reklamar u l-isponsorjar ta' ikel biz-zokkor u bix-xaħam li jkunu mmirati lejn tfal u adolexxenti. Aqra t-test sħiħ tal-konklużjonijiet tal-Kunsill li jikkontribwixxu biex jieqfu jiżdiedu l-piż żejjed u l-obeżità fit-tfulija Ara l-paġna tal-laqgħa